कलेक्टर निगम पहुंचे, अफसरों को कहा कामकाज को बेहतर बनाएं
एक पखवाड़े के भीतर दूसरी बार नगर निगम कार्यालय साकेत पहुंचे कलेक्टर पी दयानंद ने कहा कि कामकाज को और बेहतर बनाएं। कर्मचारी जनहित के मामलों को समय सीमा पर निपटाएं। इससे हितग्राहियों को परेशानी नहीं होगी।
कलेक्टर ने मंगलवार को निगम के कैश शाखा, स्वास्थ्य अधिकारी कक्ष, जन्म-पंजीयन कार्यालय, समाज कल्याण शाखा समेत अन्य कार्यालय का निरीक्षण किया। उन्होंने लोक सुराज के दौरान प्राप्त आवेदनों को आन लाईन प्रविष्ट करने की प्रगति के संबंध में जानकारी ली। कलेक्टर ने विभिन्न कक्ष में जाकर लंबित नस्तियों के संबंध में विभागीय अधिकारियों से पूछताछ की।
राजस्व अधिकारी वर्ग-2 एआर बर्मन के कक्ष में जाकर नस्तियों के संबंध में जानकारी ली। कलेक्टर ने स्वच्छ भारत मिशन के तहत बनाए जा रहे हितग्राहियों के शौचालयों के निर्माण के संबंध में वरिष्ठ स्वच्छता निरीक्षक डॉ. संजय तिवारी से जानकारी ली। पी दयानंद ने जन्म-मृत्यु पंजीयन शाखा में आए कैलाश नगर बालको निवासी अब्दुल सत्तार, समाज कल्याण शाखा में आए बरपारा कोहड़िया निवासी राम देवांगन व कुंजनगर के राजेश यादव, अंबिका पटेल से बातचीत की। इस दौरान नगर निगम आयुक्त अजय अग्रवाल भी उपस्थित थे। कलेक्टर के निरीक्षण को लेकर दिन भर चर्चा होती रही। निगम के कामकाज पर कलेक्टर की सीधी नजर है। वे समय-समय पर निर्माण कार्यों का भी निरीक्षण करते रहे हैं।
टॉयलेट निर्माण की जानकारी लेते कलेक्टर पी दयानंद।
hin_Deva hin_Deva hin_Deva hin_Deva awa_Deva